CELEX: 22013D0164
Language: et
Date: 2013-10-08 00:00:00
Title: EMP ühiskomitee otsus nr 164/2013, 8. oktoober 2013 , millega muudetakse EMP lepingu II lisa „Tehnilised normid, standardid, katsetamine ja sertifitseerimine”

27.2.2014   
            
            
               ET
            
            
               Euroopa Liidu Teataja
            
            
               L 58/17
            
         EMP ÜHISKOMITEE OTSUS
   
   nr 164/2013,
   8. oktoober 2013,
   millega muudetakse EMP lepingu II lisa „Tehnilised normid, standardid, katsetamine ja sertifitseerimine”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida Euroopa Parlamendi ja nõukogu 7. juuli 2010. aasta direktiiv 2010/53/EL siirdamiseks ettenähtud inimelundite kvaliteedi- ja ohutusstandardite kohta, (1) parandatud ELTs L 243, 16.9.2010, lk 68.
            
         
               (2)
            
            
               Seetõttu tuleks EMP lepingu II lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu II lisa XIII peatüki punkti 15zm (komisjoni määrus (EÜ) nr 668/2009) järele lisatakse järgmine tekst:
   
               „15zn.
            
            
               
                  32010 L 0053: Euroopa Parlamendi ja nõukogu direktiiv 2010/53/EL, 7. juuli 2010, siirdamiseks ettenähtud inimelundite kvaliteedi- ja ohutusstandardite kohta (ELT L 207, 6.8.2010, lk 14), parandatud ELTs L 243, 16.9.2010, lk 68.
               Käesolevas lepingus loetakse selle direktiivi sätteid järgmises kohanduses:
               käesolevat direktiivi, välja arvatud selle artiklid 15 ja 16, ei kohaldata Liechtensteinile. Artikli 3 mõisteid ning artikli 17 lõike 2 punkti h ja artikli 23 üldsätteid kohaldatakse Liechtensteinile üksnes sel määral, kui nad on vajalikud direktiivi artiklite 15 ja 16 ülevõtmiseks.”
            
         Artikkel 2
   Direktiivi 2010/53/EL (parandatud ELTs L 243, 16.9.2010, lk 68) islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 9. oktoobril 2013, tingimusel et EMP ühiskomiteele on edastatud kõik EMP lepingu artikli 103 lõike 1 kohased teated (2).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. oktoober 2013
      
         
            EMP ühiskomitee nimel
         
         
            eesistuja
         
         Thórir IBSEN
         
      
   
   
      (1)  ELT L 207, 6.8.2010, lk 14.
   
      (2)  Põhiseadusest tulenevad nõuded on nimetatud.
   
      EFTA riikide deklaratsioon 8. oktoobri 2013. aasta otsuse nr 164/2013 kohta, millega inkorporeeritakse EMP lepingusse Euroopa Parlamendi ja nõukogu 7. juuli 2010. aasta direktiiv 2010/53/EL siirdamiseks ettenähtud inimelundite kvaliteedi- ja ohutusstandardite kohta
      
         „Euroopa Parlamendi ja nõukogu 7. juuli 2010. aasta direktiiv 2010/53/EL siirdamiseks ettenähtud inimelundite kvaliteedi- ja ohutusstandardite kohta, mis toetub Euroopa Liidu toimimise lepingu artiklile 168, on Euroopa tervishoiualase õiguse tähtis osa ja vastab EFTA riikide tervishoiupoliitikale. EMP leping ei loo rahvatervisele õiguslikku alust, mis oleks võrdväärne Euroopa Liidu toimimise lepingu artikli 168 sätetega. Nimetatud direktiivi inkorporeerimine ei piira seega EMP lepingu reguleerimisala.
         Käesolev deklaratsioon ei piira EMP lepingu artikli 118 kohaldamist.”